NORAKSTS

|  |  |
| --- | --- |
| 27.10.2016. | Nr.13/17 |

**PROJEKTA „Izaicinājums nozarei: Metālapstrādes nozares darbinieku sagatavošana darbam ar sarežģītajām tehnoloģijām ” ĪSTENOŠANA**

(ziņo I.Škutāne)

**Atklāti balsojot: PAR – 12** (R.Vectirāne, A.Rublis, J.Strods, V.Ļevčenoks, I.Jakovels, J.Bacāns, V.Grigorjevs, A.Garančs, D.Olte, M.Buškevics, A.Tomašūns, S.Šlegelmilhs), **PRET-** nav, **ATTURAS** – nav,

Saskaņā ar likuma „Par pašvaldībām” 15.panta pirmās daļas 4. un 10.punktu, Jelgavas pilsētas attīstības programmu 2014.-2020.gadam (apstiprināta ar Jelgavas pilsētas domes 23.05.2013. lēmumu Nr.5/5) un izsludināto projektu konkursu Eiropas Savienības izglītības, mācību, jaunatnes un sporta programmā “Erasmus+”,

**JELGAVAS PILSĒTAS DOME NOLEMJ:**

1. Atļaut Jelgavas pilsētas pašvaldības pieaugušo izglītības iestādei „Zemgales reģiona kompetenču attīstības centrs” (turpmāk - ZRKAC) piedalīties kā partnerim Eiropas Savienības izglītības, mācību, jaunatnes un sporta programmas “Erasmus+” projektā “Izaicinājums nozarei: Metālapstrādes nozares darbinieku sagatavošana darbam ar sarežģītajām tehnoloģijām”(turpmāk – Projekts) īstenošanā.

ZRKAC aktivitātēm Projektā paredzētais finansējums ir 60 287,00 *euro,* kas tiek 100 % apmērā segts no projektam piešķirtā Eiropas Savienības finansējuma.

1. ZRKAC plānot budžetā Projekta īstenošanai nepieciešamo priekšfinansējumu šādā sadalījumā:
   1. 2018.gadā – *26 000.00* *euro;*
   2. 2019.gadā – *10 172.00* *euro*.
2. Pilnvarot ZRKAC direktori Sarmīti Vīksnu parakstīt visus ar Projekta īstenošanu saistītos dokumentus un veikt visas nepieciešamās darbības Projekta īstenošanai.

Domes priekšsēdētāja vietniece (paraksts) R.Vectirāne

NORAKSTS PAREIZS

Administratīvās pārvaldes

Kancelejas vadītāja S.Ozoliņa

Jelgavā 2016.gada 27.oktobrī